Maarja Vaino

Maarja Vaino (neiuna Maarja Helme; sündinud 24. aprillil 1976) on eesti kirjandusteadlane.

Aastatel 2005–2016 A. H. Tammsaare muuseumi juhataja ja alates 2017. aastast Tallinna Kirjanduskeskuse (Tammsaare ja Vilde muuseumi) direktor.

Vaino lõpetas Tallinna Pedagoogikaülikooli eesti filoloogia erialal ning kaitses Tallinna Ülikoolis 2011. aastal doktorikraadi eesti kirjandus- ja kultuuriuuringute alal (doktoritöö teema oli "Irratsionaalsuse poeetika A. H. Tammsaare loomingus", juhendaja Rein Veidemann). Doktoritöö sai üliõpilaste teadustööde riiklikul konkursil valdkondade ja tasemete ülese peapreemia ning valiti Tallinna Ülikooli üliõpilaste teadustööde konkursil humanitaarteaduste doktoritööde kategoorias 2012. aasta parimaks doktoritööks. 2019. aastal valis Tallinna Ülikool Maarja Vaino sajandi vilistlaste hulka.

Doktoritöö täiendatud ja laiemale lugejaskonnale mõeldud versioon ilmus raamatuna "Tammsaare irratsionaalsuse poeetika" (Eesti Keele Sihtasutus, Tallinn 2016, 264 lk; ISBN 9789985796641). 

2019. aastal ilmus uurimus Mati Undi loomingust, "Mati Undi hämaruse poeetika" (Eesti Keele Sihtasutus, Tallinn 2019, 191 lk, ISBN 9789949684229).

Aastast 2015 esineb Vaino ajalehe Postimees kolumnistina. 2016–2020 juhtis Vikerraadios kultuurisaadet "Vasar", 2018. aasta lõpuni koos Peeter Helmega.

2020. aasta sügisest Vikerraadio saate "Loetud ja kirjutatud" üks saatejuht (vaheldumisi Valner Valmega).

Maarja Vaino on Eesti Kirjanike Muuseumide Ühingu juhatuse esimees, kirjandusliku rühmituse 14NÜ liige, ICOM ICLM liige ning kuulub Eesti Kultuuriministeeriumi Muuseuminõukogu teaduskomisjoni.

Publikatsioone
 Maarja Vaino "Mati Undi hämaruse poeetika"  EKSA, 2019
Maarja Vaino "Tammsaare irratsionaalsuse poeetika" EKSA, 2016
 Maarja Vaino doktoritöö "Irratsionaalsuse poeetika A. H. Tammsaare loomingus"
 Maarja Vaino. Ema jälg. Ema Tammsaare loomingus. Looming 2014, nr 6
 Maarja Vaino. Kassi maja. Kodu kuvand ja inimsuhted Mati Undi 1960.-1970. aastate loomingus. Keel ja Kirjandus 2015, nr 4
 Maarja Vaino: Johannes Üksi, tegelane kirjanduse mitteteadvusest. Ajakiri Kirikiri
 "Tammsaare "Tõde ja õigus" Foucault' võimukäsitluse raamistikus", Keel ja Kirjandus 2004, nr 9
 "Anton Petrovitš ja sfääride muusika", Keel ja Kirjandus 2010, nr 7
 "A. H. Tammsaare ütlemisi" (Tammerraamat 2018, koostaja)
 A. H. Tammsaare "Armastusest ja lapselikkusest" (Ilmamaa 2011, koostaja)
 A. H. Tammsaare "Õnnelikest ja õnnetuist aegadest. Valik publitsistikat" (Kunst 2010, koostaja)
 "Meie lapse talvejutud" (koostaja), Kunst 
 "Meie lapse jõulusalmid" (koostaja), 
 "A. H. Tammsaare inimesest, elust, armastusest" (koostaja), Kunst, 2007 
 "Teistmoodi Tammsaare" (koomiksikogumik, koostaja), A. H. Tammsaare Muuseum, 2007 
 "Tõde ja õigus: kirjandus, mis kunagi valmis ei saa" (artiklikogumik. Üks autoritest ja koostaja) ISBN 9789949155699
 "Gailit inimesest, elust, armastusest" (koostaja), Kunst, 2008

Tunnustus
2020 Postimehe aasta arvamusliider

Isiklikku
Maarja Vaino on Sirje ja Mart Helme tütar ning Martin Helme kaksikõde.

Tal on kaks last. Maarja Vaino elukaaslane on Toomas Haug.

Viited

Välislingid

Maarja Vaino väikeste loengute sari Tammsaarest
 Maarja Vaino. Runneli monoloogid Eesti Päevaleht 22. november 2008
 Jan Kaus. Elav muuseum – esemed ja kujundid Sirp.ee, 12. juuni 2009
 Rein Veidemann. Maarja Vaino kirglik ja romantiline Tammsaare Postimees 13. juuli 2011
 Maarja Vaino. Rahast ja ajaloo pelgamisest Eesti Ekspress 27. september 2011
 Maarja Vaino harutab jutukihte

Eesti kirjandusteadlased
Eesti kirjanduskriitikud
Tallinna Ülikooli vilistlased
Sündinud 1976